钦定古今图书集成/方舆汇编/职方典/第1338卷 > 《澄海县志》
## 钦定古今图书集成/方舆汇编/职方典/第1338卷 > 《澄海县志》

丹砂寺　去城十五里，程洋冈小虎丘山麓，明成化间建。

皇清康熙丙午迁毁，庚申杨锺岳重建。

灵韩寺　去城十里前溪。明万历间建。

皇清康熙三年，迁斥拆毁。八年，僧元通募化复建。

宁福寺　去城二十五里渔州。今毁。

觉修寺　去城二十里外沙，康熙八年复建。神山寺　去城西北十里冠陇寨神山之西麓，今毁。

证果寺　，去城二十五里鸥汀背，康熙八年建。东岳寺　，去城三十里蓬州所内东南隅。康熙八年重建。

还照寺　：去城十五里，程洋冈凤山外阿。顺治九年，郡守薛信辰创建。

积庆寺　去城二十五里渔洲。

白塔寺　在城北五里，苏湾水寨城左。

云盖寺　：去城三十里，南澳深澳之东南。宋时建。石上有“紫云华盖” 四字。

善应庵　在南门城内，又名“新庵。”

一水庵　在北门外，门对水关，明万历间建。

皇清康熙甲辰，知县丛仪凤改建于西门外。

大第庵　去城十里上窖村。康熙乙丑，僧得密修。

灵聚庵　去城南十里湖头市，创于五代间，名“罗汉寺。” 明万历间，乡方伯黄琮捐赀，改为今庵。

皇清康熙八年，僧行良复募建。

古新庵　：去城三十里，蓬州所内南隅。康熙八年重建。